sinarproject/legisdata huggingface dataset:
Pertanyaan 289: SKIM AIR DARUL EHSAN (SADE)
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RIZAM BIN ISMAIL (N01 SUNGAI AIR TAWAR)
Jawapan oleh: Y.A.B. Dato' Menteri Besar

Y.B. TUAN RIZAM BIN ISMAIL

Adakah kerajaan negeri akan menurunkan tarif air yang dibekalkan setelah mengehadkan penerima air percuma 20m3 kepada golongan b40 sahaja?

Adakah kerajaan negeri berhasrat untuk memberikan potongan bayaran bil air kepada rakyat yang terjejas akibat perintah kawalan pergerakan akibat covid- 19?

Y.A.B. Dato' Menteri Besar

a) Penetapan kadar tarif air setelah berkuatkuasanya Akta Industri Perkhidmatan Air Negara, 2006 (Akta 655) adalah di bawah bidang kuasa Kerajaan Persekutuan dan ia adalah tertakluk kepada parameter yang ditetapkan Kerajaan Persekutuan.

b) Buat masa ini Kerajaan Negeri belum bercadang untuk memberi sebarang tetapi potongan bayaran bil air bagi pengguna di Negeri Selangor membenarkan bayaran secara ansuran dibuat.